CELEX: 32007R0160
Language: mt
Date: 2007-02-15 00:00:00
Title: Regolament tal-Kummissjoni (KE) Nru 160/2007 tal- 15 ta’ Frar 2007 dwar il-klassifikazzjoni ta' ċerti merkanziji fin-Nomenklatura Maqgħuda

29.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               71
            
         REGOLAMENT TAL-KUMMISSJONI (KE) Nru 160/2007
   tal-15 ta’ Frar 2007
   dwar il-klassifikazzjoni ta' ċerti merkanziji fin-Nomenklatura Maqgħuda
   IL-KUMMISSJONI TAL-KOMUNITAJIET EWOPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura ta’ l-istatistika u tariffarja u dwar it-Tariffa Doganali Komuni (1), u partikolarment l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri li jirrigwardaw il-klassifikazzjoni ta' l-oġġetti riferiti fl-Anness ma' dan ir-Regolament.
            
         
               (2)
            
            
               Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kull nomenklatura oħra li hi kompletament jew parzjalment ibbażata fuqha jew li żżid xi sottodivizjoni addizzjonali magħha u li hi stabbilita permezz ta' dispożizzjonijiet Komunitarji speċifiċi, bil-ħsieb ta’ l-applikazzjoni ta’ tariffa jew miżuri oħra dwar il-kummerċ merkantili.
            
         
               (3)
            
            
               Skond dawn ir-regoli ġenerali, il-merkanziji deskritti fil-kolonna 1 tat-tabella ppreżentata fl-Anness għandhom ikunu kklassifikati taħt il-kodiċi NM indikata fil-kolonna 2, bis-saħħa tar-raġunijiet ippreżentati fil-kolonna 3.
            
         
               (4)
            
            
               Hu xieraq li jkun stiplulat li informazzjoni tat-tariffa li torbot li nħarġet mill-awtoritajiet tad-dwana ta' l-Istati Membri rigward il-klassifikazzjoni ta' merkanzija fin-Nomenklatura Magħquda iżda li mhijiex skond dan ir-Regolament tista', għal perjodu ta' tliet xhur, tkompli tkun evokata mid-detentur, skond l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri previsti f’dan il-Regolament huma skond l-opinjoni tal-Kumitat tal-Kodiċi Doganali.
            
         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna 1 tat-tabella imniżżla fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikat fil-kolonna 2 ta' dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet tad-dwana ta' l-Istati Membri, li mhijiex skond dan ir-Regolament, tista' tkompli tiġi evokata għal perjodu ta' tliet xhur skond l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 15 ta’ Frar 2007.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1. Ir-Regolament kif emendat l-aħħar bir-Regolament tal-Kunsill (KE) Nru 1930/2006 (ĠU L 406, 30.12.2006, p. 9).
   
      (2)  ĠU L 302, 19.10.1992, p. 1. Ir-Regolament kif emendat l-aħħar bir-Regolament tal-Kunsill (KE) Nru 1791/2006 (ĠU L 363, 20.12.2006, p. 1).
   
      ANNESS
      
                  Deskrizzjoni ta' l-oġġetti
               
               
                  Klassifikazzjoni
                  (Kodiċi-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Prodott li jikkonsisti f'likwidu trasparenti, kannella skur b'riħa aromatika li tixbaħ lil tal-ħwawar u togħma erbali morra erbali. Għandu qawwa alkoħolika ta' 43 % volum ta' alkoħol.
                  Il-prodott jikkonsisti f'taħlita ta' 32 tip ta' estratti ta' ħxejjex mediċinali b’ estrazzjoni tal-karamella, ilma u alkoħol (96 % volum ta' alkoħol). L-ingredjenti li ġejjin jistgħu jintużaw, fost oħrajn, għall-manifattura ta' dan il-prodott:
                  
                              —
                           
                           
                              
                                 Radix Zedoary
                              
                           
                        
                              —
                           
                           
                              
                                 Manna
                              
                           
                        
                              —
                           
                           
                              
                                 Radix Angelica
                              
                           
                        
                              —
                           
                           
                              
                                 Radix Carline
                              
                           
                        
                              —
                           
                           
                              
                                 Myrrha
                              
                           
                        
                              —
                           
                           
                              
                                 Camphor
                              
                           
                        
                              —
                           
                           
                              
                                 Flos Croci
                              
                           
                        Skond dak li hemm fuq il-pakkett, huwa rakkomandat li l-prodott għandu jittieħed fi kwantitajiet żgħar (mgħarfa filgħodu u filgħaxija, u jista', iżda mhux bilfors, jiddewweb fl-ilma, fit-té, jew fil-meraq).
                  Il-prodott, imqiegħed fi fliexken ta 500ml, jista' jkun ikkunsmat direttament bħala xarba.
               
               
                  2208 90 69 
               
               
                  Il-klassifika hija ddeterminata mir-Regoli Ġenerali 1 u 6 għall-interpretazzjoni tan- Nomenklatura Magħquda, Nota Addizzjonali 1(b) għall-Kapitlu 30, u bil-kliem tal-kodiċi NM 2208 , 2208 90  u 2208 90 69 .
                  Il-prodott ma jistax jitqies bħala mediċina ta’ Kapitlu 30. La t-tabella, la l-istruzzjonijiet għall użu li jakkumpanjaw il-prodott u lanqas il-pakkett ma fihom xi informazzjoni dwar it-tip u l-konċentrazzjoni tas-sustanza/i attiva/i. Jissemmew biss l-ammont u t-tip ta' pjanti jew partijiet mill-pjanti. Għalhekk il-kundizzjonijiet ta Nota Addizzjonali 1(b) għal Kapitlu 30 mhumiex sodisfaċenti.
                  Il-prodott huwa xarba alkoħolika ta’ l-titlu 2208 , li fiha l-karatteristiċi ta' suppliment għall-ikel, magħmul biex tinżamm is-saħħa ġenerali jew għall-benesseri (ara n-Nota ta’ Spjega dwar s-Sistema Armonizzata għal titlu 2208 , it-tielet paragrafu, punt 16).